./data/phi1017/phi015/phi1017.phi015.perseus-lat2.xml
Seneca
Deinde vitae legem, quam ad universa derexit, nec nosse tantum sed sequi deos docuit et accidentia non aliter excipere quam imperata  Vetuit parere opinionibus falsis et quanti quidque esset, vera aestimatione perpendit  Damnavit mixtas paenitentia voluptates et bona semper placitum laudavit et palam fecit felicissimum esse cui felicitate               non opus est, potentissimum esse qui se habet in potestate